b"\n_START_ARTICLE_\nCasa Vert\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de planta baixa i quatre pisos, on la darrera planta \xc3\xa9s un afegit posterior entre cornises. A planta baixa, les obertures s'unifiquen entre les portes de llinda planera i les finestres d'arc de punt rod\xc3\xb3 del primer pis, i configuren una eleg\xc3\xa0ncia i monumentalitat a l'edifici, que est\xc3\xa0 entre tres carrers. Aquesta planta baixa \xc3\xa9s de pedruscall deixat a la vista, d'una restauraci\xc3\xb3 posterior. La resta \xc3\xa9s arrebossada. Al primer pis \xc3\xa9s de balcons continus a les fa\xc3\xa7anes a la Pda. De la Catedral i For\xc3\xa7a. Les llindes s\xc3\xb3n planeres i de brancals arquitravats de pedra. La resta s\xc3\xb3n senzilles. La fa\xc3\xa7ana de la Pda. \xc3\x89s de finestres tapiades seguint la composici\xc3\xb3 sim\xc3\xa8trica. Cantoneres de pedra._NEWLINE_Sembla que era un solar de la casa del benefici d'en Ribes, on sembla hi havia una gran olivera, vers el XVI. A la tanca de la casa actual hi ha la data de 1854. abans, des del 1800 al 1845 sembla que no hi havia edificaci\xc3\xb3 encara al solar. Actualment pertany a Anselm Vert."